Document ID: /roh_data/filtered/fineweb-2-filterrobots_roh.jsonl.gz/6732

Dumandà ha l’institut 1400 persunas cun dretg da vuschar en 10 provinzas. Betg propi cler è la cumpart da las persunas anc betg decisas, scriva l’agentura da novitads reuters. Avant in emna eran ils adherents da la midada da constituziun anc tar passa 53% da las vuschs.
OSCE crititgescha cumbat da votaziun
Ils adversaris da la midada da constituziun en Tirchia vegnan disturbads massiv durant il cumbat electoral quai conferman ils observaturs da l’Organisaziun per la segirezza e la collavuraziun en l’Europa, OSCE. Sco in dals responsabels da l’OSCE ha ditg haja quai da far cun las attatgas da putsch e las restricziuns che pertutgan il dretg da manifestaziuns. Vinavant na saja la libertad da las medias en Tirchia betg equilibrada, plirs deputads sajan vegnids arrestads tranter quels 13 commembers da la partida opposiziunala curda HDP.
RR novitads 12:00